|  |  |
| --- | --- |
|  |  |
| Република Србија |
| Аутономна покрајина Војводина |
| ГРАД КИКИНДА  **ГРАДОНАЧЕЛНИК**  Број: V – 6 -2/2021  Дана: 10.02.2021. године  К и к и н д а |
| Трг српских добровољаца 12, 23300 Кикинда, тел 0230/410-109, факс: 0230/410-109 e-mail: \_\_\_\_\_\_\_\_\_@kikinda.org.rs | |

На основу члана 20. Закона о локалној самоуправи („Службени гласник Републике Србије“, број: 129/2007, 83/2014- други закон, 101/2016 – други закон и 47/2018), члана 59. и члана 136. става 1. Статута града Кикинде („Службени лист града Кикинде“, број: 4/19), Oдлуке о буџету града Кикинде за 2021. годину са пројекцијама на 2022. и 2023. годину («Службени лист Града Кикинде», бр.25/2020), Правилникa о додели средстава за подстицај и развој младих талената Града Кикинде („Службени лист града Кикинде“, бр. 1/2020 од 17.01.2020. године Комисија за доделу средстава за подстицање и развој младих талената Града Кикинде (у даљем тексту: Комисија) дана 10.02.2021. године, расписује

**К О Н К У Р С**

**ЗА ДОДЕЛУ СРЕДСТАВА ЗА ПОДСТИЦАЈ И РАЗВОЈ**

**МЛАДИХ ТАЛЕНАТА ГРАДА КИКИНДЕ У 2021. ГОДИНИ**

Расписује се Конкурс за доделу новчаних средстава за подстицај и развој младих талената на територији Града Кикинде.

Укупан износ опредељених средстава за финансирање и суфинансирање младих талената утврђен је Одлуком о буџету града Кикинде за 2021. годину са пројекцијама на 2022. и 2023. годину, у оквиру програма 16 Политички систем локалне самоуправе, позиције 35.2 Подстицање развоја младих талената. Минималан износ средстава који се може одобрити појединцу по Конкурсу је 10.000,00 динара, док максималан износ који се у току године може одобрити појединцу износи 100.000,00 динара.

**1. УСЛОВИ**

Право на финансијску подршку имају млади таленти на основу поднетог захтева на пријавном обрасцу, уколико испуњавају опште и посебне услове у складу са облашћу у вези које подносе пријаву.

ОПШТИ УСЛОВИ

Право на финанијску подршку, помоћ или подстицај имају млади таленти у свим областима који испуњавају следеће опште услове:

1. Да је подносилац молбе држављанин Републике Србије
2. Да подносилац молбе има пребивалиште на територији града Кикинде, најмање годину дана до дана подношења исте
3. Да подносилац захтева није старији од 30 година и да није у радном односу.

ПОСЕБНИ УСЛОВИ

У области образовања, талентима се може одобрити финансирање, суфинасирање, подршка, помоћ или подстицај на основу:

1. Оствареног успеха у претходној школској години;
2. Награда освојених на републичким, међународним такмичењима и олимпијадама знања у виду првог, другог или трећег места у индивидуалној или екипној категорији, уколико су републичка такмичења утврђена календаром такмичења ресорног министарства, а међународна такмичења и олимпијаде одговарају наставним предметима;
3. Других изузетних резултата постигнутих на такмичењима различитог карактера;
4. Изузетних пројеката појединаца или других подносилаца;
5. Других изузетних резултата у области образовања различитог карактера.

У области науке, талентима се може одобрити финансирање, суфинансирање, подршка, помоћ или подстицај на основу:

1. Оствареног успеха у претходној школској години;
2. Награда освојених на републичким, међународним и светским надметањима у области науке;
3. Других изузетних резултата постигнутих на такмичењима различитог карактера;
4. Изузетних пројеката појединаца или других подносилаца;
5. Званично признатих проналазачких, ауторских или иноваторских радова;
6. Научно - истраживачких радова, семинарских радова и слично;
7. Других изузетних резултата у области науке различитог карактера.

У области културе и уметности, талентима се може одобрити финансирање, суфинансирање, подршка, помоћ или подстицај на основу:

1. Оствареног успеха у претходној години;
2. Награда освојених на републичком, интернационалном, међународном или светском нивоу у виду лауреата, првог, другог или трећег места или друге награде;
3. Других изузетних резултата постигнутих на такмичењима различитог карактера;
4. Изузетних пројеката појединаца или других подносилаца;
5. Званично признатих проналазачких, ауторских или иноваторских радова;
6. Научно - истраживачких радова, семинарских радова и слично;
7. Других изузетних резултата у области културе и уметности различитог карактера.

Финансијска помоћ може се одобрити и за финансирање и суфинансирање трошкова боравка у Истраживачкој станици „Петница, стручне праксе (студијских путовања), боравка најбољих студената и ученика у осталим образовним, научно-истраживачким и другим институцијама од посебног значаја за развој младих талената.

Право на финансијску подршку имају млади са територије града Кикинде који имају потврду или пријаву од истраживачке станице „Петница“ о учествовању на зимском и летњем семинару, позив од стране друге институције ради усавршавања и препоруку средње школе/факултета коју похађају.

Финансијску помоћ могу остварити ученици и студенти под условима да су положили све испите из претходних година студија и да нису обновили ниједну годину студирања, односно нису понављали разред.

Финансијску помоћ могу остварити и млади таленти у области спорта старости од 14 до 20 година, који остварују изузетне резултате, уколико нису корисници неке друге стипендије у области спорта, поседују награде освојене на републичком, међународном или светском нивоу.

**2. ОБАВЕЗНА ДОКУМЕНТАЦИЈА**

Уз попуњен Образац пријаве подносилац доставља следећу документацију:

ОБАВЕЗНА ДОКУМЕНТАЦИЈА:

-биографија са оствареним резултатима којом се образлаже испуњеност посебних услова

-уверење о пребивалишту СУП-а Кикинда за подносиоца захтева

-очитана лична карта детета или законског старатеља

-уверење о држављанству подносиоца захтева

-фотокопију текућег рачуна подносиоца пријаве (за малолетно лице копија текућег рачуна законског заступника)

-попуњен образац пријаве која је саставни део конкурсне документације

-попуњену изјаву која је саставни део конкурсне документације

ДОКУМЕНТАЦИЈА КОЈА СЕ ДОСТАВЉА У ЗАВИСНОСТИ ОД ОБЛАСТИ ЗА КОЈУ ПОДНОСИЛАЦ КОНКУРИШЕ

За област образовања, науке, културе и уметности, поред обавезне документације доставити:

-фотокопија сведочанства/последње дипломе за ученике;

-уверење факултета/високе школе о уписаној години студија, потврда да се студент школује на терет буџета и да студент током школовања није губио нити обновио годину;

-уверење факултета о оствареној просечној оцени на претходној години студија и потврда да је студент у претходној години студија положио све испите;

-доказ о незапослености за студенте;

-доказ о оствареним резултатима на такмичењима у смислу награда освојених на републичким, међународним такмичењима и олимпијадама знања у виду првог, другог или трећег места у индивидуалној или екипној категорији, уколико су републичка такмичења утврђена календаром такмичења ресорног министарства, а међународна такмичења и олимпијаде одговарају наставним предметима;

-доказ о наградама освојеним на републичким, међународним и светским надметањима у области науке;

-доказ о званично признатим проналазачким, ауторским или иноваторским радовима;

-доказ о научно - истраживачким радовима, семинарским радовима и слично;

-доказ о наградама освојеним на републичком, интернационалном, међународном или светском нивоу у виду лауреата, првог, другог или трећег места или друге награде;

-доказ о оствареним другим изузетним резултатима постигнутим на такмичењима из области за коју подносе;

-доказ о реализованим изузетним пројекатима појединца;

-доказ о оствареним другим изузетним резултатима у области за коју подносе;

За финансирање боравка у Истраживачкој станици „Петници“, остваривање стручне праксе (студијских путовања), боравка најбољих студената и ученика у осталим образовним, научно-истраживачким и другим институцијама или другој институцији поред обавезне документације доставити:

-потврду од Истраживачке станице „Петница“ о учествовању на зимском и летњем семинару или позивно писмо;

-позив од стране друге институције ради усавршавања;

-препоруку школе/факултета коју похађају о значају усавршавања

-фотокопију доказа/препоруке ментора, стручњака из области за коју подносе

-фотокопија сведочанства/последње дипломе за ученике;

-за студенте уверење факултета/високе школе о уписаној години студија, потврда да се студент школује на терет буџета и да студент током школовања није губио нити обновио годину;

-уверење факултета о оствареној просечној оцени на претходној години студија и потврда да је студент у претходној години студија положио све испите;

-доказ о незапослености за студенте;

За финансирање талената из области спорта поред обавезне документације подносилац је у обавези да достави:

-потврду гранског савеза о оствареним резултатима на републичком, међународном или светском нивоу

-фотокопију сведочанства/последње дипломе за ученике;

-изјаву да подносилац није корисник неке друге стипендије у области спорта.

3**. КРИТЕРИЈУМИ ЗА ДОДЕЛУ СРЕДСТАВА**

Критеријуми за доделу финансијске помоћи за младе су:

- успех у претходној години

- награде на такмичењима

-постигнути досадашњи резултати ученика или студента на републичким или међународним такмичењима;

-ниво такмичења за која се потражују средства

-континуитет успешности талента на такмичењима

-општи успех у редовном школовању

-просек постигнут на студијама

-целисходност предложених активности у раду са талентом

-реалан предлог потребних средстава за реализацију предвиђених активности

-препоруке ментора или релевантног стручњака

-досадашње промовисање постигнућа у области за коју подносилац конкурише

-реалан и достижан циљ

-таленотовани/перспективни спортиста, на основу постигнутих резултата у 2019. и 2020. години,  пријављен за категоризацију (Министарству омладине и спорта-МОС) за 2021. годину

-ранг такмичења у којем је спортиста остварио резултате у 2019. и 2020. години

1. **НАЧИН ПРИЈАВЉИВАЊА И ДОДЕЛЕ СРЕДСТАВА**

Пријаву на Конкурс са прописаном документацијом подносилац пријаве подноси у затвореној коверти доставом у писарницу - Градски услужни центар Града Кикинде, шалтер 2 или путем поште на адресу: Град Кикинда, Трг српских добровољаца 12 са назнаком "Пријава за **К О Н К У Р С ЗА ДОДЕЛУ СРЕДСТАВА ЗА ПОДСТИЦАЈ И РАЗВОЈ МЛАДИХ ТАЛЕНАТА ГРАДА КИКИНДЕ У 2021. ГОДИНИ**".

**Пријава за конкурс може се преузети са веб-сајта Града Кикинде: www.kikinda.org.rs**

**Конкурс је отворен од 10.02.2021. године и траје до утрошка средстава**.

**Неблаговремене и непотпуне пријаве се неће разматрати.**

На основу предлога Комисије Градоначелник доноси Одлуку о додели средстава (финансијској помоћи) младим талентима Града Кикинде.

Одлука о додељеним средствима се објављује на званичној интернет страници Града Кикинде.

Подносилац захтева, коме нису додељена средства има право жалбе Градском већу Града Кикинде у року од 8 дана од дана објављивања Одлуке о додели средстава (финансијске помоћи).

Одлука Градског већа је коначна.

По коначности Одлуке о додели средстава (финансијске помоћи) младим талентима Града Кикинде, са подносиоцем захтева, односно његовим законским заступником закључује се уговор о додели средстава.

Конкурс се објављује на званичној интернет страници Града Кикинде.

Ближе информације у вези Конкурса могу се добити у Секретаријату за јавне службе, удружења грађана и верске заједнице Градске управе Града Кикинде, Трг српских добровољаца 12, или на телефон 0230/410-109.

ПРЕДСЕДНИК КОМИСИЈЕ

Милена Живков с.р.